cyanic-selkie/wikianc huggingface dataset:
Bilsport
Historie
Kappkøyring med bil tok til snart etter at ein hadde utvikla den første bensindrivne bilen, og før dette hadde ein allereie tevla i hestedregne bilar. Det første billøpet som blei lyst ut fann stad den 28. april 1887 mellom Pont de Neuilly og Bois de Boulogne (2 km), og blei halde av sjefredaktøren for Le Vélocipède, Monsieur Fossier. Løpet blei vunne av den einaste deltakaren Georges Bouton, i ein bil han hadde bygd saman med Albert de Dion. Den 22. juli 1894 blei den første verkelege tevlinga med fleire deltakarar arrangert av tidskriftet Le Petit Journal, og gjekk mellom Paris og Rouen. Igjen var Albert de Dion først i Rouen med sin bil, men ein Panhard et Levassor blei vinnar etter at andre tilhøve var tekne med.
Relieff
Under renessansen lærte kunstnarar seg nye teknikkar for å visa anatomi og perspektiv meir realistisk både i måleri og relieff. Lorenzo Ghiberti sine berømte relieffutsmykka bronsedører Porta del Paradiso til baptisteriet i Firenze stammar frå tidleg i denne perioden.
Blue Cheer
Tvist om eigarskap til bandnamnet
Ifølgje Randy Pratt er denne rapporten ikkje heilt korrekt. Pratt gjev usiterte kommentarar som følgjer:
Ettermæle
Blue Cheer var òg anerkjent som det mest høglydte bandet nokosinne på den tida dei oppstod. Billy Altman rapporterte at bandet på ein konsert i 1968 var «så høglydt at store delar av publikum i den fremste orkesterseksjonen flykta i løpet av nokre få songar.»
Beinn Ghlas
Beinn Ghlas er eit fjell sør i Dei skotske høglanda i Skottland. Det ligg på nordsida av Loch Tay og er ein del av fjella Ben Lawers. Det ligg langs ein populær sti til Ben Lawers frå vitjingssenteret til National Trust for Scotland. Fjellet er 1103 meter over havet.
Arteriepinsett
Ein arteriepinsett (også kalla ei arterieklemme eller ein peang, etter Jules-Émile Péan) er ein kirurgisk reiskap som blir brukt i ulike kirurgiske inngrep for å kontrollere bløding. Det er ikkje uvanleg at eit innleiiande innsnitt er omringa av fleire arteriepinsettar som klemmer av blodårene i påvente av ligering, særleg i startfasen av inngrepet. Arteriepinsetten høyrer til ei gruppe instrument som dreier rundt eit fast punkt, i likskap med sakser, nålehaldarar, vevstenger og ulike klemmer, der strukturen på spissen avgjer bruksområdet.
Ski-NM 1984
Noregsmeisterskapen på ski 1984 i nordiske greiner fann stad i Hof i Vestfold, på Kongsberg i Buskerud og Meldal i Sør-Trøndelag i tida frå 13. januar til 4. mars 1984.
30 km
<br style="clear:both;" />
50 km
Stad: Hof
3 x 10 km stafett
Stad: Hof
Vincebus Eruptum
Mottaking
Debutalbumet til Blue Cheer har vorte høgt verdsette av kritikarane. Mark Deming, som skreiv for musikknettstaden AllMusic, skildra Vincebus Eruptum som «ei strålande feiring av rock & roll-primitivisme køyrt gjennom nok Marshall-forsterkarar til å gjera ein hær øyredøyvande», og hylla «lyden og raseriet» til bandet som ein av grunnleggjarane av heavy metal. Pitchfork-meldaren Alexander Linhardt gav albumet ni av maksimalt ti poeng, og noterte at albumet var mindre strukturert enn etterfølgjaren Outsideinside. Det har òg av Billboard vorte skildra som «innomgrepet av psykedelisk rock», medan VH1 kalla det eit «acid rock-meisterverk». Martin Popoff var mindre begeistra i meldinga si og kalla musikken «derivativ» og «svarer til nærare syrevaska, høglydte og slurvete attgjevingar av 60-talsrock» enn heavy metal, og dømde albumet til å vera «eit hylande rot».
Nes samlingar
Musea som er med i Nes samlingar er:
Carl Gustaf Pilo
Svensk hoffmalar og akademidirektør
Pilo, som, som der vert meldt, snart skal ha angra sin overilelse og i 1773 gjennom den danske udenrigsministerium ha indledet underhandlinger om å venda tilbake til København, gjekk til Helsingborg, og Stockholm, kor Gustav III modtog han med opne armar, og han busette seg så i Nyköping. I 1775 vart han medlem av Akademiet i Stockholm og i 1778 dettes direktør. Han døde i Stockholm 2. mars 1793, barnløs. Han hadde to gangar vorte gift. Hans første ekteskape varte til 1747, då det kom for ein dag at konen, Eva Marie fødd Malmgrein, var skyldig i bigami. i 1749 ekta han Charlotte Marie Dorothea Desmarez, søster til Almers hustru og fødd i København av franske foreldre.
Endrekyrkja
Bygget er eit privat kapell.
Flamenco
Dans
Flamencodans blir tradisjonelt utført etter tur av éin og éin dansar. Tradisjonelt er det stor skilnad på kvinne- og mannsdans. Mannen dansar med stram stil, medan kvinna uttrykkjer seg med mjuke arm- og handrørsler, hofterørsler og bøyeleg overkropp. Begge dansar med stolt kroppshaldning. Det blir også gjerne brukt særs raske dansesteg.
Jimmy Preston
I 1950 byrja tenorsakfonisten Benny Golson og pianisten Billy Gaines i bandet og dei spelte inn songar som «Early Morning Blues» og «Hayride». Preston gjekk over til Derby Records og spelte inn den siste R&B-hitten sin med ein versjon av Louis Prima sin «Oh Babe». Han slutta i musikkindustrien i 1952, utan å forstå at han sidan skulle bli rekna som ein av fedrene for rock and roll.
Verdsmeisterskapen i symjing 1982
200 m fri
<br style="clear:both;" />
200 meter fri
<br style="clear:both;" />
Third Stage
Third Stage er det tredje studioalbumet til det amerikanske hardrockbandet Boston, gjeve ut 23. september 1986 på MCA Records. Det vart spelt inn i studioet til musikaren Tom Scholz, Hideaway Studio, over ein seks år lang stressande periode «mellom flaumar og straumbrot». Scholz og Brad Delp, vokalisten i gruppa, var dei einaste medlemmane som var att i gruppa frå originalbesetninga. Tekstane på albumet omhandlar tema som aldring og om å arbeide seg gjennom forskjellige stadium i livet sitt. Den første singelen frå albumet, «Amanda», vart ein stor hitt som gjekk til topps på singellista i USA og vart ein av dei mest kjende songane til gruppa. Sjølve albumet selde til 4x platinaplate i USA.
Mount Harvey
Mount Harvey er eit snøfritt fjell aust for Amundsen Bay, som ligg i Tula Mountains i Antarktis, kring 6 nautiske mil aust-nordaust for Mount Gleadell. Det vart oppdaga i 1955 av ei gruppe frå Australian National Antarctic Research Expeditions leia av P.W. Crohn, og vart namngjeven av Australian Antarctic Names and Medals Committee etter William Harvey, ein snikkar ved Mawson-stasjonen i 1954.
EM i fotball 1964
Finalen mellom Spania og Sovjetunionen framfor 79 115 tilskodarar på Santiago Bernabéu i Madrid enda med siger 2-1 til vertslandet. Jesús María Pereda gav Spania leiinga i det 6. minutt og Galimzjan Khusajnov utlikna allereie to minuttar seinare. Sigersmålet til Spania kom i det 84. minutt og vart sett inn av Marcelino Martínez. Englendaren Arthur Holland var dommar.
Goree Carter
Diskografi
Goree Carter & His Hepcats-songar i 1949:
Come Hell or High Water
CD-en inneheld forkorta versjonar av songar frå Stuttgart-showet, utanom «Anyone's Daughter», som er henta frå Birmingham.
Dei fullstendige konsertversjonane frå Stuttgart og Birmingham kom ut i 2006 som ein boks på fire CD-ar. I 2007 vart dei to konsertane gjevne ut kvar for seg, men Birminham-konserten vart raskt sletta, etter at Ian Gillan protesterte på utgjevinga.
Beinn Luibhean
Beinn Luibhean er eit fjell i Arrochar Alps i Argyll Highlands i Skottland. Det ligg på nordsida av Glen Croe mellom Loch Long i Dunbartonshire i aust og Loch Fyne i Remote Highlands i Argyll i vest. Arrochar Alps er ei fjellkjede som går frå Loch Goil i sør og vest mot Tyndrum i nord. Beinn Luibhean har ei høgd på 858 meter over havet. Dei næraste fjella til Beinn Luibhean er The Cobbler, Beinn Ime og Beinn Narnain.
Finn Schjøll
Schøll var også deleigar av Finn Schjølls blomster AS, seinare Blomster Norge AS, som gjekk konkurs i august 2018. Kjeda hadde totalt 12 butikkar i Noreg.
Han stod fram som homofil då han var rundt 30 år.
Niscemi
Niscemi er ein by og ein kommune i provinsen Caltanissetta i regionen Sicilia i Italia. Kommunen har 28 000 ibuarar og dekker ei flatevidd på 96 km².
Staden vart grunnlagd i 1626. Under eit jordskjelv i 1693 vart byen mykje skadd, men vart etterpå bygd oppatt på same staden.
Cowboyhatt
Den første hatten for bruk i Vesten var den såkalla Boss of the Plains, utforma av John B. Stetson. Etter denne kom den såkalla Carlsbad-modellen med fold på toppen av pullen. Dei avleidde filthattane med høg pull og vid brem er blitt nært knytt til cowboyar og western-kultur.
EM i fotball 2016
Finalen
Frankrike sitt mannskap bestod av Hugo Lloris, Bacary Sagna, Laurent Koscielny, Samuel Umtiti, Patrice Evra, Moussa Sissoko, Paul Pogba, Blaise Matuidi, Dimitri Payet, Antoine Griezmann, Olivier Giroud. Innbytaren Kingsley Coman kom på bana i det 58. minutt, sidan kom André-Pierre Gignac i spel i det 78. minutt, og Anthony Martial i det 110. minutt. Ut gjekk etter tur Payet, Giroud og Sissoko.
Roberto Baggio
Klubbspel
Straks etter UEFA-cuptapet vart han overført til Juventus. Gjennom fem sesongar var han den viktigaste spelaren i Juventus, særleg dyktig var i 1993, då han vart kåra til både Europas og verdas beste fotbalspelar. Deretter spelte han i to sesongar for AC Milan. 1997/98-sesongen skåra han 22 seriemål for Bologna. I 1998 reiste han tilbake til Milano, for to sesongar hos Inter. Han avslutta med fire sesongar for Brescia. Etter 18 sesongar i italiensk toppfotball la han opp i mai 2004.
Amanda av Boston
Dette var den første offisielle singelen til bandet sidan 1978 og kom ut på MCA Records. 12-strengsgitaren på songen vert spelt av Scholz.
Marinus van der Lubbe
Marinus van der Lubbe ( var ein nederlandsk kommunist og medlem av Communistische Jeugd Bond (forbunde av unge kommunistar).
Émilie de Châtelet
Tidleg liv
Faren hennar var Louis Nicolas le Tonnelier de Breteuil, førstesekretær og han som introduserte ambassadørar til kong Ludvig XIV av Frankrike, ein posisjon som plasserte han i sentrum for all sosial aktivitet ved det franske hoffet og såleis gav familien høg status. Blant kjennskapane deira var Fontenelle, perpetuell sekretær av Det franske vitskapsakademiet, Académie des Sciences. Émilies far Louis-Nicolas anerkjende tidleg den uvanlege intelligensen til dottera og sørgde for at Fontenelle kunne kome og samtale om astronomi med henne då ho var berre ti år gammal. Émilies mor, Gabrielle-Anne de Froulay, hadde vakse opp i eit kloster, på denne tida den mest vanlege utdanningsinstitusjon tilgjengeleg for unge jenter og kvinner. Medan ein del kjelder hevdar at mora hennar mislikte intelligensen til dottera, eller at ektefellen hennar oppmuntra dottera si intellektuelle nysgjerrighet, er det òg andre indikasjonar på at mora hennar ikkje berre godkjende du Chatelets tidlege utdanninga, men faktisk oppmuntra henne til energisk å stille spørsmålsteikn ved vedtekne sanningar.
The Seeds
The Seeds var eit amerikansk rockeband som vert rekna som ein prototype for garasje-punkrocken i midten av 60-åra. Gruppa hadde eit repertoar som varierte mellom garasjerock og acid rock, og har blitt omtalt som eit freakbeatband.
Historie
Klaverspelaren Daryl Hooper var ein viktig faktor i stilen til The Seeds. Bandet var ein av dei første som brukte klaverbass. Gitaristane Jan Savage og Jeremy Levine i lag med trommeslagaren Rick Andridge utgjorde resten av kvintetten, men Levine slutta kort tid etter den første innspelinga deira av personlege årsaker. Sjølv om Sky Saxon vanlegvis er oppført som bassist på Seeds-innpelingane, var det som regel studiomusikarar, vanlegvis ein Harvey Sharpe, som spelte bass. På scenen spelte ofte klaverspelaren Daryl Hooper bass på eit eige bass-klaverinstrument, på liknande måte som Ray Manzarek seinare gjorde i The Doors.
Vassklosett
Utvikling i Kristiania
Frå 1945 til 1960 vart dei fleste norske bustader utstyrt med vassklosett.
Émilie de Châtelet
Moderne vurdering
Eit krater på planeten Venus har fått namn etter henne, og ho er emne for skodespelet Legacy of Light av Karen Zacarías. Operaen Émilie av Kaija Saariaho handlar om dei siste augneblunkane i livet til Emilie de Châtelet.
Jbeil distrikt
Turistmål
Hovudstaden Byblos er ein viktig historisk og arkeologisk stad med ruinar frå fønikarane, romarane og krossfararane. I fjellandsbyen Aannaya ligg St. Maroun-Aannaya kloster og helgenskrinet til St. Charbel (1828-1898), den første libanesiske helgenen (offisielt kanonisert av pave Paul VI i 1977), begge viktige maronittiske, heilage stader. Landsbyen Laqlouq ligg ei høgd på 1750 til 2000 meter og er ein vintersportstad. Ved landsbyen Afqa ligg Afqagrotta, som er den heilage kjelda til elva Adonis (dagens Nahr Ibrahim). Ved landsbyen Bentael (Bintaael) ligg det første verneområdet i Libanon, oppretta i 1981. Ved landsbyen Jaj finst det overlevande sedertre frå dei eldgamle sederskogane.
We're Ready
Allmusic-kritikaren Vik Iyengar skreiv at «We're Ready» er ein av songane på Third Stage som «fungerer på alle sylindrar» og «høyrest veldig bra ut.»
Oh, Susannah
Kjende innspelingar
Ei nyinnspeling av songen i 1955 av The Singing Dogs nådde 22. plass i USA på Billboard Pop Singles.
I Can See Your House from Here
I Can See Your House from Here er det sjuande studioalbumet til den engelske progressive rockegruppa Camel. Det kom ut i 1979 og introduserte ei ny besetning med dei opphavlege medlemmane Andrew Latimer (gitar) og Andy Ward (trommer) i tillegg til bassisten Colin Bass (som erstatta Richard Sinclair), klaverspelaren Jan Schelhaas (som kom inn i 1978 for Breathless-turneen) og Kit Watkins (tidlegare Happy The Man) som erstatta Dave Sinclair. På eit tidspunkt skulle albumet få tittelen Endangered Species.
Turné
Verdsturneen etter albumet byrja 8. oktober i The Dome i Brighton i England, etterfølgd av Frankrike, Tyskland, Sverige, Noreg, Belgia, Spania og enda 29. januar 1980 i Koseinenkinhallen i Tokyo i Japan.
Kazumi Tsubota
Kazumi Tsubota er ein tidlegare japansk fotballspelar.
Jacob-prisen
Jacob-prisen er ein norsk kulturpris som blir delt årleg ut av Norsk Form til ein formgjevande kunstnar innan arkitektur, interiørdesign, landskapsarkitektur, kunsthandverk, produktdesign, industridesign eller grafisk design. Utmerkinga vart etablert i Oslo i 1957. Fram til 1993 vart prisen delt ut av Landsforbundet Norsk Form.
European Packaging Federation
Organisasjonen har oppretta ulike Eurostar-prisar for design av emballasje.
Mount Jewell
Mount Jewell er eit fjell 3 nautiske mil sør for Mount Cordwell og 6 km sør-sørvest for Stor Hånakken i Enderby Land i Antarktis. Det vart kartlagd frå flyfoto tekne under Australian National Antarctic Research Expeditions i 1957, og vart namngjeven av Australian Antarctic Names and Medals Committee etter F. Jewell, ein geofysikar ved Wilkes-stasjonen i 1961.
Cape Denison
Cape Denison er eit kupert nes ved Commonwealth Bay i Antarktis. Det vart oppdaga i 1912 av Den australasiatiske antarktisekspedisjonen (1911–14) under Douglas Mawson, som namngav det etter sir Hugh Denison frå Sydney, som støtta ekspedisjonen økonomisk. Neset var hovudbasen til ekspedisjonen.
Ina Breivik
Show
Breiviks show Margot fekk terningkast 6 av Bergens Tidende.
Primas
I den katolske kyrkja har enkelte erkebiskopar tittelen «primas». I den anglikanske kyrkja har erkebiskopen av York tittelen «Primate of England», medan erkebiskopen av Canterbury blir kalla «Primate of all England».
Rudolf Diels
Under nazitida
Etter den nasjonalsosialistiske maktovertakinga i januar 1933 vart Diels sjef for det prøyssiske politiet i Berlin.
Kiosk
Kiosk er ein butikk i mindre format. Ein kiosk har eit avgrensa vareutval. Det er fleire typar kioskar. Det er gatekjøken, som satsar på hurtigmat som pølser og hamburgarar. Det er videokioskar som i tillegg til sal av mat sel og leier ut filmar. Det er bladkioskar som har eit stort utval av norske og utanlandske blad, aviser og magasin, men også litt bøker.
Bubble and Squeek
Figurar
Squeek er ein taxi med blått karosseri og gule hjul.
Ukrainsk kultur
Ukrainsk kultur er den materielle og andelege overleveringa til ukrainarar som er blitt danna i løpet av ukrainsk historie. Kulturen er prega av Ukraina si stilling som eit grenseland mellom Russland i aust og Europa i vest. Ukrainarar fører gjerne historia og kulturen sin tilbake til Kievriket som oppstod på 800-talet.
Mat
Ukrainarar kan ofte skåla for god helse og ha lange måltid med livlege samtalar. Ofte drikk dei te (chai), vin eller kaffi etterpå med ein enkel dessert, som bakverk med frukt. Populære matretter er salo, borsj, Kiyv-kylling, pierogi og pilaf.
The Seeds av The Seeds
Utgjeving
The Seeds har blitt gjeve ut på ny fleire gonger på både vinyl og CD, ofte i lag med det neste albumet deira, A Web of Sound. Somme av dei nyare utgåvene har jerna songen «Lose Your Mind» frå den originale vinylutgåva.
Ukrainsk kultur
Veving og broderi
Nasjonaldrakter er vovne og rikt dekorerte. Veving med handlaga vevstolar blir framleis praktisert i landsbyen Krupove i Rivne oblast. Denne landsbyen er fødestaden til to personar som er kjende nasjonalt og internasjonalt innan tekstilhandverk, Nina Myhailivna og Uliana Petrivna.
Dans
Tradisjonelle dansar er populære i Ukraina. Mange av dei kjem frå kossaklandsbyar på landet. Ein ukrainsk dansestil heiter kalyna. Både menn og kvinner tek del i denne typen dans.
Dickie Peterson
Biografi
Den 12. oktober 2009 døydde Peterson i Erkelenz i Tyskland, 63 år gammal av leverkreft, etter at prostatakreft hadde spreidd seg i kroppen hans. Han etterlét seg si andre kone, den tidlegare kona si, ei dotter frå sitt første ekteskap, og eit seks år gammalt barnebarn.
Get Closer av Linda Ronstadt
Historie
Etter det førre albumet hennar, Mad Love i 1980, hadde karrieren til Ronstadt teke ho bort frå countryrocken ho hadde slått gjennom med i 1970-åra. I 1980-1981 gjekk ho inn i lett opera på Broadway (The Pirates of Penzance), og under produksjonen av musikalen fekk ho eit ønske om å spele inn eit album med standardsongar. I 1981, spelte ho inn albumet Keeping Out of Mischief med produsenten Jerry Wexler, men var ikkje nøgd med kvaliteten og skrinla utgjevinga. Sjølv om ho seinare prøvde seg på nytt og enda opp å gje ut ein trilogi med album i lag med Nelson Riddle, spelte ho inn Get Closer for å gjere selskapet hennar nøgd. Her gjekk Ronstadt attende til sjangrar som hadde gjeve ho stor suksess i 1970-åra, igjen med produsenten Peter Asher.
Mottaking
Det drivande tittelsporet, «Get Closer», vart skriven avJon Carroll, som var medlem av Starland Vocal Band. Songen har ein uvanleg 7/4-takt og vart seinare nytta i ein reklamefilm for tannkremen Close-Up. Med hjelp av ein populær musikkvideo på MTV nådde «Get Closer» 29. plassen på Billboard Hot 100 og topp 20 på Cash Box-lista. Han vart mykje spelt på AOR-radio. Oppfølgjaren, «I Knew You When», fekk òg god hjelp av ein populær musikkvideo og nådde 37. plassen på poplista, 25. plassen på Adult Contemporary-lista og 84. plassen på countrylista.
Ole Nielsen
Ole Nielsen var ein norsk industrimann som starta fargeri på Sandnes og spinneriverksemd på Ålgård i Gjesdal.
Bakgrunn
Nielsen kom frå eit haugianarmiljø i Hjelmeland i Ryfylke der han voks opp på husmannsplassen Presthagen. Han var fødd 12. februar og blei døypt 18. februar i Hjelmeland. Foreldra hans heitte Niels Rasmusen og Mari Steenslaget, begge av husmannsætt. I barndommen arbeidde Nielsen som gjetargut. Han blei konfirmert som fjortenåring, og kom i fargerilære i Stavanger hjå den kjende haugianaren John Haugvaldstad då han var 15 år gammal. I 1850 flytta han til Sandnes og starta eit fargeri. Han blei raskt ein respektert borgar av byen, blant anna som bystyremedlem.
Fylkesveg 854 i Rogaland
Fylkesveg 854 i Rogaland går mellom Sevland og Munkjord i Karmøy kommune. Vegen er 3,1 km lang.
Kulturskule
Kulturskule er ein skule for undervising av særleg barn i ulike kunstartar, som musikk, biletkunst, dans og drama.
Kazuaki Nagasawa
Kazuaki Nagasawa er ein tidlegare japansk fotballspelar.
Boss of the Plains
Popularisering
Grunnleggjaren av speidarrørsla Robert Baden-Powell lærte om nytta av Boss of the Plains-hatten av Frederick Russell Burnham under Den andre Matabelekrigen i 1896-97. I samband med omleiringa av Mafeking under Den andre boarkrigen gjorde han stilen kalla lemon squeezer - flat brem med fire foldar ved klokkeposisjonane 12, 3, 6 og 9 - kjend. Då When Baden-Powell grunnla South African Constabulary i 1900 valde han Boss of the Plains som uniformshatt. Seinare tok Baden-Powell i bruk hatten til speidarrørsla.
Paul Whaley
Med Blue Cheer
Singlar Album Live
Fylkesveg 855 i Rogaland
Fylkesveg 855 i Rogaland går mellom Eide og Brekke i Karmøy kommune. Vegen er 1,6 km lang.
Cape Pollock
Cape Pollock er det nordlegaste neset på Dixson Island, på vestsida av munningen av Ninnisbreen. Det vart oppdaga av Den australasiatiske antarktisekspedisjonen (1911–14) under Douglas Mawson, som namngav det etter professor J.A. Pollock i den rådgjevande komiteen til ekspedisjonen.
Mount Keyser
Mount Keyser er eit fjell 3 nautiske mil (6 km) aust for Mount Ryder, aust i Tula Mountains i Enderby Land. Det vart kartlagd frå flyfoto tekne av ANARE (Australian National Antarctic Research Expeditions) i 1957, og vart namngjeven av Australian Antarctic Names and Medals Committee (ANCA) etter D.O. Keyser, ein radiotelegrafist ved Mawson-stasjonen i 1961.
Hallvard Eggset
Hallvard Eggset var ein norsk langrennsløpar frå Alvdal. Han vart noregsmeister på femmila i 1947, og tok elles tre sølvmedaljar i ulike noregsmeisterskap.
Comes a Time
Tittelsporet vart gjeven ut som singel frå albumet.
Innhald
Alle songar er skriven av Neil Young, utanom der andre er nemnde.
Scicli
Scicli er ein by og ein kommune i provinsen Ragusa i regionen Sicilia i Italia. Kommunen har 27 000 ibuarar og dekker ei flatevidd på 137,6 km².
Nerskogen kapell
Nerskogen kapell er ei langkyrkje frå 1962 i Rennebu kommune i Trøndelag.
Tipplers Tales
Tipplers Tales er eit album av Fairport Convention frå 1978. Det vart spelt inn på berre ti dagar, og var det siste albumet bandet spelte inn for Vertigo. Simon Nicol skreiv seinare
Fleire tradisjonelle folkeviser hadde tidlegare vorte spelt inn av A.L. Lloyd i lag med Dave Swarbrick. Versjonen av «John Barleycorn» ligg nær versjonen som Traffic spelte inn, sidan Steve Winwood hadde lært songen av The Watersons. Melodien er basert på «Wir Pflügen» av Johann Schultz, betre kjend som «We Plough the Fields and Scatter», ein gammal engelsk hausttakkefest-song.
Dorsetkulturen
Genetikk
Ein genetisk studie gjeven ut i Science i august 2014 tok for seg leivningane til nitten dorsetfolk gravlagde i Canada og på Grønland mellom ca. 170 f.Kr. og 1320. Ein klarte å ta ut seksten prøvar av mtDNA, og fann at dei høyrde til haplogruppe D2a1 (tolv prøvar), D2a (tre prøvar) og D. Desse haplogruppene er også utbreidde i den føregåande Saqqaqkulturen, noko som tyder på genetisk kontinuitet mellom desse gruppene. Forfattarane av studien føreslo at stamfedrane til Saqqaq- og Dorsetkulturen kom til Nord-Amerika frå Sibir i ein einskild migrasjon kring 4000 f.Kr., og deretter for det meste var genetisk isolerte i fleire tusen år. Dorsetfolka var genetisk skilde frå Thulefolk, som også vandra inn frå Sibir, og hadde erstatta Dorsetfolk fullstendig rundt 1300. Studien fann heller ingen prov på genetisk blanding mellom Dorsetfolk og norrøne folk på Grønland.
Holmenkollrennet 1972
Holmenkollrennet 1972 fann stad dagane 10. til 12. mars 1972 i Oslo.
Fylkesveg 858 i Rogaland
Fylkesveg 858 i Rogaland går mellom Stava og Ferkingstad i Karmøy kommune. Vegen er 2,1 km lang.
Michael Des Barres
Tidleg på 1990-talet vart Des Barres invitert av Roger Taylor, John Deacon og Brian May for å etterfølgje Freddie Mercury som hovudsongar i gruppa Queen. Des Barres takka nei, då han meinte at han sjølv ikkje var den rette typen til å erstatte Freddie Mercury.
Blind Willie Johnson
Blind Willie Johnson var ein amerikansk bluessongar og gitarist frå Texas. Han var kjend for ei sterk og energisk baytonrøyst og eit finurleg gitarakkompagnement som omfatta bruk av slide.
Arthurson Ridge
Arthurson Ridge er ein kort kystrygg eller nes heilt nord i Wilson Hills, som ligg mellom Cook Ridge og enden av McLeodbreen inst i Davies Bay i Antarktis. Han vart fotografert frå lufta av U.S. Navy Operasjon Highjump i 1946–47, og først vitja av Australian National Antarctic Research Expeditions (ANARE) i mars 1961. Han vart kalla opp etter J. Arthurson, ein helikopterpilot med ANARE på MV «Magga Dan» i 1961.
EHF-meisterligaen i handball 2019/Kvinner
Meisterligaen i handball 2019 for kvinner var ei turnering arrangert av Europas handballforbund (EHF) som tok til med kvalifiseringsspel 8. september 2018 og avslutta 11.–12. mai 2019. Győri ETO frå Győr i Ungarn vann turneringa for femte gong.
Live at the Olympia '96
Andre medverkande
På «Highway Star», «Cascades: I'm Not Your Lover», «No One Came», «The Purpendicular Waltz»
Mayfouq
Mayfouq har hatt kommunestatus sidan 2002. Nonneklostera Vår frue av Mayfouq og Mar Challita ligg her.
Obergoms
Obergoms er ein kommune i distriktet Goms i kantonen Valais i Sveits. Kommunen har innbyggjarar  og eit areal på. Kommunesenteret ligg 1377 meter over havet.
Obergesteln ligg ved endemorenen til Rhônebreen i Rhônedalen. Obervald ligg på høgresida av dalen, nord for Rhône. Han omfatatr Unterwassern, som strekkjer seg langs venstrebreidda av Rhône. I tillegg strekkjer den tidlegare kommunen seg over heile Gerendalen med dei to fråflytta grendene Untergeren, Obergeren og Bergdorf, samt feriestadane Gletsch og Belvedere ved Furkapasset og Rhônebreen. Den siste tidlegare kommunen, Ulrichen, ligg ved foten av Nufenen- og Griespasset.
Verjína
Ved folketeljinga i 2011 hadde kommunaleininga Verjína 2 464 innbyggjarar, medan tettstaden med same namn hadde 1 242 innbyggjarar.
Fire and Rain av James Taylor
Bakgrunn og samansetning
I 2005, under eit intervju på NPR, forklarte Taylor til programleiar Scott Simon at songen var skriven i tre delar:
EHF-meisterligaen i handball 2018/Kvinner
Finalen
Győri opna best og leia 7–4, før Vardar snudde til 8–7. Ved pause stod det 9–9. Etter pause var Vardar det førande laget, Győri utlikna til 20–20 før ordinær tid var ute. I ekstraomgangane tok Györi kontroll om kampen og fekk, nett som året før, hand om trofeet.
Győri ETO sitt vinnarlag bestod mellom andre av målvaktene Kari Aalvik Grimsbø og Éva Kiss, måla kom frå Nycke Groot 9, Eduarda Amorim 6, Bernadett Bódi 4, Anita Görbicz 3, Anne Mette Hansen 3, Yvette Broch 1, Stine Oftedal 1. Nora Mørk sat på benken.
Bucknell Ridge
Bucknell Ridge er ein fjellendt rygg like oppom Cranfield Icefalls som strekkjer seg aust-vest langs sørsida av Darwinbreen, nær munningen. Han vart kartlagt av gruppa ved Darwinbreen under Commonwealth Trans-Antarctic Expedition (1956–58) og kalla opp etter E.S. Bucknell, eit medlem av gruppa.
Eurostar Award
Deltakarar i konkurransen måtte ha oppnådd ein pris i ein nasjonalt konkurranse. Ein emballasje kunne berre vere med ein gong. Den største utmerkinga var Eurostar Diploma.
Farewell Farewell
I 1997 for å markere 30-årsjubileet til Fairport Convention vart albumet nymastra og gjeve ut på nytt som «Encore Encore». Denne utgåva inneheldt singelen «Rubber Band» frå 1980, samt tre andre songar spelt inn under turneen i 1979: «The Hens March Through the Midden/Four Poster Bed», «Flatback Caper» og «Dirty Linen».
Fylkesveg 874 i Rogaland
Fylkesveg 874 i Rogaland går mellom Sveinsvolljordet og Strømsund bru i Kopervik i Karmøy kommune. Vegen er 788 meter lang.
Samson i Bibelen
Samson (hebraisk, Šimšôn, 'mann av sola'; gresk Σαμψών – Sampsṓn) var ifølgje Bibelen ein av dommarane i det gamle Israel. Han var kjend for den enorme styrkn sine. Han er skildra i Domarane i kapitla 13 til 16, i Tanákh (Den hebraiske Bibelen).
Forteljinga i Bibelen
Seinare sette Samson eld på halen til 300 revar, som i panikk sprang inn blant åkrane til filistrane og brann ned avlingane deira. Filistrane fann ut at det var Samson som stod bak, og dei brann kona og svigerfar til Samson til daude. Som hemn drap Samson endå fleire filistrar. Deretter søkte han tilflukt i ei grotte i Etam-kløfta. Ein filistarhær drog opp og kravde av 3000 menn frå Juda at dei skulle utlevera han. Med løyve frå Samson batt israelittane han, men då han blei overlevert til filistrane braut han seg fri frå taua. Med kjevebeinet til eit esel slo han i hel over tusen menn. Konklusjonen til bibelteksten er at «Samson var dommar i Israel i tjue år. Det var i filistartida.»
Oddernes prestegard
Oddernes prestegard ligg like nord for Oddernes kyrkje.
Caldastanagar
Skildring
Utbreiingsområdet er skildra som todelt. Ein populasjon ligg i vestsida og nordsida av den sentrale fjellkjeda av Andes, innanfor sørlege Antioquia, ved elva Nechí og innanfor reservatet Reserva la Serrana. Det andre området ligg langs vestsida av vestlege Andes, særleg i Cerro Tatamá og Mistrató. Området er avgrensa, men fell litt innanfor tre departement: Chocó, Risaralda og Valle del Cauca. Caldastanagarar lever her i fuktig til våt subtropisk alpin skog eller tåkeskog i høgder frå 1000 til 2285 moh. Føda er i stor grad frukt, men leddyr er eit supplement.
Four Strong Winds
Denne klassiske visa er spelt av mange artistar, som Neil Young på albumet hans Comes a Time i 1978. Young spelte òg songen i lag med The Band på den kjende The Last Waltz-konserten deira. Andre artistar som har spelt songen er Sarah McLachlan, Hank Snow, The Seekers, Judy Collins, the Chad Mitchell Trio, Bob Dylan, Marienne Faithfull, The Searchers, Teenage Fanclub, John Denver, Bobby Bare, The Brothers Four, The Kingston Trio, Trini Lopez, Waylon Jennings, Chad and Jeremy, The Tragically Hip, Joan Baez, Vanity Fare, Johnny Cash og The Carter Family. Songen var ein hit for Bobby Bare i 1964. Han var òg ein stor hit i Noreg i 1966 med den norske versjonen «Mot ukjent sted» av The Vanguards og ein stor hit i Sverige i 1967 med den svenske versjonen «Mot okänt land» av The Hep Stars.
Moat on the Ledge
Kjelder
]]» frå, den 1. februar 2011.''
Fallskjermhopping
Framgangsmåte
Typisk møtest opplærde fallskjermhopparar på eit hoppfelt for å organisera hopping. Ein kvalifisert person er ansvarleg for hoppinga, denne personen kallast Hoppleiar (HL). Han vel ein person til å ha ansvaret for organiseringa på bakken, sørgja for kven som er i flyet og passe på at alle landar trygt og om uhellet er ute, set i verk dei rette prosedyrane. Denne personen vert kalla Hoppfeltleiar (HFL).
Røynsle
Tryggleik inneber å vita når og korleis: sjekka utstyr, hoppe ut av flyet korrekt, korleis reagera i nødstilfelle, handtera feilfunksjonar, utløysa fallskjerm, velja landingsområde og landa etter korrekt mønster.
AFF
Accelerated Freefall (AFF) er for dem som vil verta sjølvstendig hoppar fort, mot ein høgare opplæringskostnad. Etter eit par dagars bestådd teori- og praktisk kurs på bakken, hopper ein frå full høgd (4000 meter) med to instruktørar (3 hopp med 2 instruktørar, deretter 4 hopp med 1 instruktør, og til slutt 13 solohopp).
Utstyr
Fallskjermhoppere brukar oftast firkantskjermar, fordi desse kan styrast mykje enklare enn rundskjermer.
Benedict Point
Benedict Point er eit nes kring 5 nautiske mil sør for Cape Leblond på austsida av Lavoisier Island i Biscoe Islands. Det vart kartlagd frå flyfoto teken av Falkland Islands and Dependencies Aerial Survey Expedition (1956–57), og vart namngjeve av UK Antarctic Place-Names Committee etter Francis G. Benedict, ein amerikanske fysiolog som i lag med W.O. Atwater perfeksjonerte teknikken for kalorimetriske målingar av stoffskifte.
Concours Eurovision 1956
Concours Eurovision 1956 var den fyrste utgåva av musikktevlinga Concours Eurovision og den sveitsiske uttakinga til Eurovision Song Contest i Lugano i Sveits. Finalen fann stad 28. april 1956 i Lausanne. Det er ikkje kjend kva for plassering og poeng bidraga fekk. Tevlinga vart vunnen av Lys Assia og Quinteta Radiosa med songane «Das alte Karussel» og «Refrains», og Lys Assia fekk representert Sveits med to bidrag åleine. Før Eurovision Song Contest vart tittelen på «Refrains» endra til «Refrain».
John Barleycorn
Tolkingar og bruk i andre kulturuttrykk
Forskaren Kathleen Herbert har trekt linjer mellom Beowa (ein mytisk figur frå angelsaksisk heidendom som dukkar opp tidleg i angelsaksiske kongelege slektstavler. Namnet tyder «bygg») og figuren John Barleycorn. Herbert seier at Beowa og Barleycorn er ein og same, og merkar seg at folkevisa skildrar lidinga, døden og oppstoda til Barleycorn, men feirar òg «den lækjande effekten av å drikke blodet hans»
Handball-EM 2002 for kvinner
Finalen
På Danmarks vinnarlag utmerkte målvakta Karin Mortensen seg og vart kåra til meisterskapens beste spelar. Lene Rantala var den andre målvakta. Dei danske måla kom ved Line Daugaard (7), Rikke Hørlykke (5), Katrine Fruelund (4), Josephine Touray (3), Mette Vestergaard (2), Karen Brødsgaard (2), Ditte Andersen og Kristine Andersen, begge 1 mål.
Jim Hughart
James David Hughart er ein USA-amerikansk jazz- og pop-bassist.
Burton Point
Burton Point er det nordaustlege neset på Krogh Island i Biscoe Islands. Det vart kartlagd frå flyfoto teken av Falkland Islands and Dependencies Aerial Survey Expedition (1956–57), og vart namngjeve av UK Antarctic Place-Names Committee etter Alan C. Burton, ein kanadisk fysiolog som har spesialisert seg på fysiologi i kalde klima og korleis ein skal kle seg i kalde miljø.
Göllü Dağ
Kjelder
''
Astrid E. Kruse Andersen
Ho gifta seg i 5. juli 1951 med Bjørn G. Andersen (1924–2012) og dei fekk 4 barn. Ho er dotter av lærar og sokneprest Just Kruse (1886–1962) og Grete Eline Kruse (1893–1959), søster til Erling O. Kruse (1922–2016), kusine til Birger Tvedt (1910–2002) og svigerinne til Aksel Aarhaug (1921–2000).
Tobias Øgrim
Virke i Frelsesarmeen
Frå 1948 til 1951 var han internasjonal sekretær for Europa ved hovudkontoret i London. Han leidde Frelsesarmeen i Sverige frå 1951 til 1956. Frå denne stillinga vart han pensjonert. Han døydde i 1962, under eit besøk til ei svensk forsamling.
Butcher Ridge
Butcher Ridge er ein stor, hovudsakleg isfri rygg nær polarplatået vest i Cook Mountains. Ryggen er forma som ein boge, som strekkjer seg nordvestover frå Mount Ayres. Han vart namngjeven av Advisory Committee on Antarctic Names etter offiser H.K. Butcher i U.S. Navy som var flyoffiser i U.S. Naval Support Force i Antarktis under U.S. Navy Operasjon Deepfreeze 1963 og 1964.
Fylkesveg 891 (fleirtyding)
Fylkesveg 891 finst i fleire fylke i Noreg:
Eerdeent
Eerdeent er ein landsby i Dhofar guvernement, sørvest i Oman.
Ronnie og Donnie Galyon
Ronnie og Donnie Galyon døydde av hjartesvikt på eit hospits i Dayton den 4. juli 2020, omgjevne av familien.
Melodi Grand Prix 1995
Hendingar
Tidlegare på kvelden hadde Dagsrevyen ein aprilsnarr der kulturminister og tidlegare Melodi Grand Prix-deltakar Åse Kleveland ville avlyse finalen same kveld på grunn av for dårlege låtar. I staden ville regjeringa la Sissel Kyrkjebø representere Noreg i den internasjonale finalen. Sjåarane blei inviterte til å ringje inn og røyste på om dei støtta regjeringa eller ikkje. Fleire tusen ringde inn, og 48 prosent var samde med regjeringa, mens 52 prosent var usamde. Fleire politikarar dukka også opp under Melodi Grand Prix-finalen, mellom anna Jan P. Syse, Kristin Halvorsen og Kjell Magne Bondevik i sketsjen Hemmeleg møte på Stortinget om MGP.
Songs for Beginners
Songs for Beginners er det første studioalbumet til Graham Nash, utgjeve i mai 1971. Det var eit av fire høgprofilerte album som kvar av medlemmane i Crosby, Stills, Nash & Young gav ut etter Déjà Vu i 1970. Albumet til Nash nådde 15. plassen på Billboard Top Pop Albums-lista og singelen «Chicago» klatra til 35. plassen på Billboard Hot 100. Albumet har seld til gullplate i USA.
Bananslekta
Bananslekta (Musa) er ei planteslekt i bananfamilien som omfattar treliknande plantar utan hard ved, slik at dei blir klassifiserte som store urter. Ein kjenner til rundt 70 artar i slekta. Dei har fleire bruksområde. Fleire plantar gjev etande bananar og kokebananar.
Hasan Dağı
Hasan Dağı er ein inaktiv stratovulkan i Aksaray i Tyrkia. Med ei høgd på 3253 meter over havet er det det nest høgaste fjellet sentralt i Anatolia. Ein 4–5 km brei kaldera nær den noverande toppen, vart danna for kring 7500 fvt. i eit utbrot som vart nedteikna i måleri frå steinalderen.
Melodi Grand Prix 1996
Melodi Grand Prix 1996 var den 35. utgåva av Melodi Grand Prix, Noregs nasjonale uttaking til Eurovision Song Contest. Åtte finalistar kjempa i finalen 30. mars 1996 som blei arrangert på NRK Marienlyst i Oslo. Vinnarlåten blei «I evighet», framført av Elisabeth Andreassen og skriven av Torhild Nigar. Elisabeth Andreassen representerte Noreg i den internasjonale finalen i Oslo, der «I evighet» kom på 2. plass med 114 poeng.
The Single Factor
Gitaristen Andrew Latimer var det einaste originale medlemmet som no var att, men den originale klaverspelaren Peter Bardens kom attende som gjest på «Sasquatch». I følgje teksten i plateomslaget, var ikkje den originale trommeslagaren Andy Ward, som hadde vore på alle dei tidlegare Camel-albuma, lenger med på grunn av ei alvorleg skade i handa. Seinare viste det seg at han trakk seg attende på grunn av psykiske problem..
Jurva Point
Jurva Point er eit nes ytst på halvøya på søraustenden av Île Renaud i Biscoe Islands. Det vart først nøyaktig vist på eit argentinsk kart frå 1957. Det vart namngjeve av United Kingdom Antarctic Place-Names Committee (UK-APC) i 1959 etter Risto Jurva, ein finsk oseanograf og pioner innan studiet på havis.
Gustav Borgen
Borgen var fødd i Kristiania og arbeidde der mellom 1891 og 1922. Ein kjenner lite til dei fyrste åra hans som fotograf. I 1891 tok han over atelieret og butikken til den danske fotografen Frederik Klem. Lokala låg i Universitetsgata 6. Seinare flytta han til Karl Johans gate 45, den såkalla Groschgården. Her dreiv han fram til han selde i 1922.
Francisco Fernández Ochoa
Aktiv
Fernández Ochoa deltok i fire olympiske vinterleikar, 1968-80. Fram til Vinter-OL 1972 hadde han som best nokre sjuandeplassar i verdscupen i alpine greiner, alle i spesialgreina slalåm. I OL-slalåmen i Sapporo stod han for ein av dei store OL-sensasjonane då han vann ein soleklar siger framom Gustav Thöni frå Italia.
Can't Seem to Make You Mine
Andre versjonar
Alex Chilton spelte denne songen i 1978 på singelen «Bangkok». Johnny Thunders og Patti Palladin spelte inn songen i 1988 på albumet deira, Copy Cats. The Ramones spelte songen i 1993 på albumet Acid Eaters. Yo La Tengo spelte ein versjon av songen i 1995 på EP-plata Camp Yo La Tengo. Garbage gav ut ein versjon på B-sida til singlane «When I Grow Up» og «The Trick Is to Keep Breathing» i 1999. Murder City Devils spelte inn songen i 1999 på ei delt plate med Gluecifer. Diplo sampla songen på ein remix av Spank Rock sin «Put That Pussy on Me» i 2005. Spirits in the Sky, ei supergruppe leia av Billy Corgan, framførte songen på ein minnekonsert for Sky Saxon den 24. juli 2009 i Los Angeles.
Urartu
Urartu, Van-riket eller Ararat-riket var eit oldtidskongedøme som låg rundt Vansjøen på det armenske høglandet i austlege Anatolia. Riket fanst i tidleg jernalder, frå rundt 1000 f.Kr., eller tidlegare, og truleg fram til 585 f.Kr. Det hadde ei stordomstid på 800-talet f.Kr., men gjekk tilbake på 600-talet og blei til sist erobra av medarane på 500-talet f.Kr. Seinare blei det første riket kalla Armenia danna i same området.
Det europeiske forsvarsbyrået
EDA hadde per 2018 ca. 140 tilsette, og hovudkontor i Brussel.
Brynjulf Bull
Karriere
I 1966 var han sentral i løysinga av «teaterstreiken». Bull var pådrivar for, og første styreleiar i, Oslo Konserthus. I Oslo er vestre del av Rådhusplassen oppkalla etter han.
Familie
Bull var frå 1937 gift med Ruth Bernhardina Øgrim og er far til tidlegare statssekretær Bernt Bull. Politikaren, forfattaren og skulemannen Trygve Bull var bror hans.
Byblos
Venskapsbyar
Byblos er venskapsby med:
Osamu Taninaka
er ein tidlegare japansk fotballspelar.
Ca Mau
Ca Mau ligg ved Sørkinahavet, 360 km sør for Ho Chi Minh-byen og 2200 km sør for Hanoi.
Knut A. Aaning
Fotografia syner mellom anna fleire gruppebilete med bryllaupsgjester og nokre med familiar utanfor garden sin i Stryn.
Ishockey-VM 1971
Verdsmeisterskapen i ishockey 1971 vart arrangert i Sveits i tida frå 19. mars til 4. april 1971, fordelt på byane Bern og Genève. Meisterskapen vart avvikla som ein seriemeisterskap der dei seks deltakarlanda møttest i doble innbyrdes oppgjer. Sovjetunionen vart verdsmeister framom Tsjekkoslovakia og med Sverige på bronseplass.
Elam
Namn
Namnet «Elam» er avleidd frå bibelsk hebraisk, og svarer til sumerisk elam(a) og akkadisk elamtu. Elamittane kalla seg sjølve haltamti på elamittisk.
Enok Palm
Palm har forska på energitransport (fluks) i atmosfæren (Eliassen-Palm fluks), og ikkje-lineære fenomen i væske- og luftstraumar drivne av temperaturskilnader (termisk konveksjon). Forskinga hans på bølgjekrefter har vore viktig for offshoreindustrien.
Mount Maslen
Mount Maslen er eit fjell på 1200 moh. i Antarktis som ligg 1 nautisk mil (1,9 km) vest for Mount Currie i Raggatt Mountains i Enderby Land. Det vart kartlagd frå flyfoto tekne av ANARE (Australian National Antarctic Research Expeditions) i 1956 og vart namngjeven av Australian Antarctic Names and Medals Committee (ANCA) etter A.W.G. Maslen, øvstkommanderande ved Mawson-stasjonen i 1961.
Pelle Svansløs
I 1981 vart det laga teiknefilm om Pelle. Der gav Ernst-Hugo Järegård røyst til Elaka Måns. Julekalenderen Pelle Svanslös gjekk i teaterform i Svensk Televison i 1997. I 2001 vart det så laga ein spelefilm med tittelen Pelle Svanslös och den stora skattjakten. Det har også vorte laga biletbøker om Pelle, og teikneserie.
Walk On av Boston
Walk On er det fjerde studioalbumet til det amerikanske hardrockbandet Boston, gjeve ut den 7. juni 1994 av MCA Records. Det er det einaste albumet utan vokalisten Brad Delp, som kom inn att i albumet på den påfølgjande turneen for albumet.
Outsideinside
Innspelingsstader
«Outside-innspelingane» «Inside-innspelingane»
Fang Buttress
Fang Buttress er ei klippe like vest for Molar Peak nær sørenden av Osterrieth Range på Île Anvers i Antarktiske Arkipel. Klippa har ein liten, men markant tannliknande stein før seg og er eit landemerke for grupper som kryssar Williambreen. Han vart kartlagt av Falkland Islands Dependencies Survey i 1955–57 og gjeven det skildrande namnet av UK Antarctic Place-Names Committee i 1959.
Obersee i Arosa
Obersee eller Oberer Arosasee er ein innsjø i sentrum av Arosa, ein feriestad i Graubünden i Sveits. Innsjøen har eit overflateareal på 7,1 ha og ligg 1734 moh. Den nedre innsjøen i Arosa, Untersee ligg 1691 moh.
Fran Cosmo
Francis Cosmo Migliaccio, kjend som Fran Cosmo, er ein amerikansk musikar, mest kjend som tidlegare songar i gruppene Boston og Orion the Hunter.
Hisashi Kato
er ein tidlegare japansk fotballspelar.
Obersee i Glarus
Obersee er ein innsjø i Oberseealp i kantonen Glarus i Sveits. Han har eit overflateareal på 0,24 km².
Nestlé
Nestlé, Société des Produits Nestlé S.A., er eit internasjonalt selskap og verdas største næringsmiddelselskap. Selskapet blei grunnlagd i 1866 av Henri Nestlé. Hovudkontoret ligg i Vevey i Sveits.
Sunne kommun
Kommunen er med i den nordiske samarbeidsregionen ARKO og høyer til same arbeidsmarknadsområde som Torsby kommun - dessutan delar dei no òg lokalradiostasjon då Radio Sunne har ekspandert og heiter no Radio Fryksdalen.
Himmelbrev
Himmelbreva kan i så måte minne om kjedebreva i vår tid: Dersom eigaren lever etter Guds vilje og formidlar bodskapen i brevet vidare, vil dette verne mot ulukker, brann, sjukdom og død. Bryt han derimot kjeda, og ikkje vidareformidlar bodskapen kan det gå han ille. Mange kunne av den grunn sjå på himmelbrevet som ei livsforsikring. Soldatar bar med seg himmelbrev til vern mot død og ulukker. Ein skal heller ikkje sjå bort frå at folk med eit levebrød der arbeidet lett kunne koste dei livet, t.d. fiskarar og sjøfarande, bar med seg eit himmelbrev inst ved brystet.
David Davis
Europaminister i 1994–1997
Davis var viseminister for EU-tilhøve (Minister of State for Europe) i 1994–1997. Som europaminister var han underlagt utanriksministrane Douglas Hurd og Malcolm Rifkind.
Hakke Hakkespett
Hakke Hakkespett er ein hakkespett med menneskelege trekk og har mykje til felles med kvitbrynsvartspett, både i fysisk framtoning og i den kjende latteren sin. Inspirasjonen til figuren skal likevel ha kome frå ein eikespett som forstyrra Walter Lantz og kona hans Grace under bryllaupsreisa deira til June Lake i California i 1940. Ein hakkespett av denne typen heldt dei vakne med bråk utanfor hytta deira om natta, og då det begynte å regna fann dei ut at han hadde hakka hol i taket til hytta. Walter ville helst skyta fuglen, men Gracie føreslo at han skulle laga ein teiknefilm om han i staden.
Satoshi Miyauchi
er ein tidlegare japansk fotballspelar.
Eurovision Song Contest 1957
Eurovision Song Contest 1957 (ESC 1957) var den andre gongen Eurovision Song Contest vart arrangert. Tevlinga vart halden i Großer Sendesaal des hessischen Rundfunks i Frankfurt am Main i Vest-Tyskland. Finalen fann stad sundag 3. mars. Nederland vann tevlinga med songen «Net als toen», framført av Corry Brokken.
Kvart land hadde ti jurymedlemmar, der det enkelte jurymedlem gav eit poeng til den songen vedkommande likte best. Jurymedlemmane kunne ikkje røyste på sitt eige land. I motsetnad til året i førevegen vart resultatet frå røystgjevinga offentleggjort, og dette har vore praksis i tevlinga sidan. I 1957 vart juryane for fyrste gong kontakta ved hjelp av telefon.
I tillegg til dei sju landa som deltok i 1956, var Danmark, Storbritannia og Austerrike med i tevlinga for fyrste gong dette året. Kvart land fekk berre delteke med eit bidrag kvar – i 1956 hadde kvart deltakarland stilt med to songar. Det var stort sprik i lengda på dei ulike bidraga til landa. Ytterpunkta var det italienske og britiske bidraget: det italienske bidraget varte i fem minutt og ni sekund, bidraget til Storbritannia i eitt minutt og 52 sekund. Reglane antyda at bidraga ikkje burde overskride tre minutt. Italia vart likevel ikkje diskvalifisert, trass sterke protestar.
ARKO
ARKO er ein samarbeidsregion mellom nokre kommunar i Värmland i Sverige og Hedmark i Noreg. Samarbeidet byrja i 1967. Organisasjonen er finansiert av Nordisk Ministerråd i tillegg til medlemsavgifter frå medlemskommunane. Namnet er ei samansetting av namna på dei to regionsentra – Arvika og Kongsvinger.
Hayawt
Hayawt er ein landsby i Dhofar guvernement, sørvest i Oman.
Kazuo Echigo
Kazumichi Takagi er ein tidlegare japansk fotballspelar.
Melodi Grand Prix 1997
Melodi Grand Prix 1997 var den 36. utgåva av Melodi Grand Prix, Noregs nasjonale uttaking til Eurovision Song Contest. Åtte finalistar kjempa i finalen 8. februar 1997 som blei arrangert på NRK Marienlyst i Oslo. Vinnarlåten blei «San Francisco», framført av Tor Endresen og skriven av Endresen saman med Arne Myksvoll. Tor Endresen representerte også Noreg i den internasjonale finalen i Dublin, der «San Francisco» kom på delt 24. og siste plass med 0 poeng. Dette var fjerde gong Noreg stod utan poeng, og det var Noregs åttande sisteplass i Eurovision Song Contest.
Hendingar
Dette var første gong resultatet blei avgjort med direkte telefonrøysting. To år tidlegare kunne sjåarane røyste veka før finalen, men ikkje under sjølve finalesendinga. Medlemmar i Den norske Grand Prix-klubben var skeptiske til at folket skulle få røyste via telefon: «At folk og hvermannsen skal få ringe inn – kanskje i fylla – og kåre vinneren», meinte medlemmane var negativt for tevlinga. Sjåarane fekk røyste i eit kvarter, og truleg prøvde rundt 400 000 å ringje inn. Litt over 70 000 av dei kom gjennom, sidan Telenor Links system ikkje kunne handsame meir trafikk. Ein telefonsentral i Oslo braut saman, og telefonnettet i ei rekkje store norske byar blei kraftig overbelasta. Både NRK og Telenor orsaka at fleire ikkje fekk røysta, men garanterte at riktig vinnar var kåra.
Hezar
Hezar er ein landsby i Dhofar guvernement, sørvest i Oman.
Hydrurga Rocks
Hydrurga Rocks er ei gruppe holmar som ligg aust for Two Hummock Island i Antarktiske Arkipel i Antarktis. Dei vart fotograferte av Falkland Islands and Dependencies Aerial Survey Expedition i 1955-57 og namngjevne av UK Antarctic Place-Names Committee i 1960 etter Hydrurga leptonyx, leopardselen.